stanford-oval/wikipedia huggingface dataset:
Kaisu Karvala
Ura

Karvala on johtanut edunvalvontakampanjoita useassa organisaatiossa. Karvala valmistui valtiotieteiden maisteriksi Turun yliopistosta vuonna 1994. Hänellä on myös alempi oikeustieteen tutkinto, jonka hän on suorittanut ranskalaisessa Institut d’études politiques d’Aix-en-Provence -instituutissa.
Valmistuttuaan valtiotieteiden maisteriksi Karvala halusi toimittajaksi, mutta päätyi Stockmannille copywriteriksi vastaamaan Nokian puhelimien markkinoinnista.
Työt Brysselissä hän aloitti vuonna 1996 meppi Reino Paasilinnan avustajana.
Avustajatehtävänsä jälkeen hän jatkoi töitä Brysselissä Telecom Finlandilla vuonna 1998. Hän työskenteli saman työnantajan palveluksessa eri tehtävissä yhteensä 15 vuotta, hän esimerkiksi johti Soneran ja TeliaSoneran yhteiskuntasuhteita globaalisti
Vuonna 2013 hän aloitti Rovio Entertainmentilla EU-asioiden neuvonantajana Brysselissä, josta hän siirtyi Suomeen, ensin Rovion viestintäjohtajaksi ja myöhemmin myös johtoryhmän jäseneksi.
Kesäkuussa 2017 hän siirtyi Roviolta Ellun Kanoihin avaamaan yhtiölle Brysselin toimistoa. Tehtävä jäi kuitenkin kesken, sillä häntä pyydettiin osakkaaksi brittiläiseen viestintä- ja konsulttiyritys Fipraan, päästrategiksi.  Fipra toimi myös Brysselissä ja neuvoi asiakkaitaan EU:n lainsäädäntöön liittyvissä asioissa. Karvalan johtama tiimi vastasi digi- , ­teknologia- ja kilpailuasioista.
Fipran jälkeen hän toimi yrittäjänä kunnes aloitti maaliskuussa 2021 Access Partnership -konsulttiyhtiössä, jossa hän johti Policy Innovation -tiimiä ja vastasi EU:sta ja Isosta-Britanniasta. Hänen työnsä liittyi globaalien teknologiayhtiöiden kestävään kehitykseen ja EU-lainsäädäntöhankkeisiin.
Helmikuussa 2022 Karvala valittiin Metsäteollisuus ry:n Brysselin toimiston johtajaksi.
Luottamustehtäviä

Karvala toimi mobiilialan kattojärjestön GSMa Europen puheenjohtajana vuosina 2001–2010. Hän oli tehtävässään ensimmäinen nainen.
Vuosina 2005–2012 hän toimi myös Soneran ja myöhemmin Telian edustajana telealan kattojärjestö ETNO:n hallituksessa.
Tunnustuksia

Politico on nimennyt hänet eurooppalaiseksi ”tech guru and influencer”.lähde?
Yksityiselämä

Kaisu Karvala asuu Brysselissä ja Helsingin Käpylässä puolisonsa ja kahden lapsensa kanssa. Hänen puolisonsa on politiikan toimittaja, jälkiviisaissa esiintyvä Kreeta Karvala.lähde?
Klassisena viulistina toiminut Karvala on myös singer songwriter ja hän levytti säveltämänsä ja sanoittamansa levyn Almost (Spotify Kaisu Almost) Kiinan markkinoille 2010. lähde?
Aiheesta muualla

Karvala LinkedInissä
Pokémon Platinum

| Pokémon Platinum |
| --- | --- |

Kehittäjä:  Game Freak
Julkaisija:  The Pokémon Company Nintendo
Ohjaaja:  Takeshi Kawachimaru
Tuottaja:  Junichi Masuda Shusaku Egami Hitoshi Yamagami Hiroaki Tsuru
Käsikirjoittaja:  Toshinobu Matsumiya Hitomi Sato Suguru Nakatsui Akihito Tomisawa
Taiteilija:  Ken Sugimori
Säveltäjä:  Hitomi Sato Satoshi Nohara Junichi Masuda Go Ichinose
Pelisarja:  Pokémon
Julkaistu:  JPN 13. syyskuuta 2008 NA 22. maaliskuuta 2009 AUS 14. toukokuuta 2009 EU 22. toukokuuta 2009
Lajityyppi:  tietokoneroolipeli
Pelimuoto:  yksinpeli, moninpeli, verkkopeli
Ikäluokitus:  PEGI: 3+ ESRB: E
Alusta:  Nintendo DS
Jakelumuoto:  pelimoduuli
Virallinen sivusto
Lisää peliartikkeleitaVideopelien teemasivulla
Infobox OK      : 
Pokémon Platinum Version (jap. ポケットモンスタープラチナ, Poketto Monsutā Purachina) on Nintendo DS -käsikonsolille julkaistu Pokémon-pelisarjan neljännen tuotantokauden peli. Platinum julkaistiin Japanissa sekä Pohjois-Amerikassa vuonna 2008, mutta saapui Eurooppaan vuonna 2009.
Pokémon Platinum on sarjassa tyypillisesti sen sukupolven "kolmas versio", eli Pokémon Crystalin sekä Pokémon Emeraldin tavoin se perustuu edeltäjiinsä Pokémon Diamond ja Pearl -peleihin ja Sinnoh-alueelle. Platinumissa uusina ominaisuuksina edeltäjiinsä nähden on lisäsisältöä legendaarisen Pokémonin Giratinan uusi tarina sekä sen ja myyttisen Pokémonin Shayminin uudet esiintymismuodot, joitain pelialueita muokattiin, pelaajahahmojen ulkonäköä päivitettiin ja verkkotoimintamahdollisuuksia lisättiin Wi-Fi Plazan avulla. Platinumissa Pokémonien graafinen ulkoasu eli spritet uusittiin ja salipäällikköjen sekä Elite Fourin jäsenten ulkoasua päivitettiin.  Platinumissa Battle Frontier korvaa Battle Towerin pelin loppupuolen haastealueena. Sinnohin Pokédexiä laajennettiin Platinumia varten, jonka vuoksi uusia Pokémoneja on tavattavissa eri alueilla.
Pelaajien suhtautuminen Platinumiin oli pääosin myönteistä, ja se sai arvosanakseen Metacriticissä 84/100 ja suomalaisessa Pelaaja.fi -pelin haastattelussa 7/10. Peliä on pidetty yhtenä Pokémon-sarjan parhaista osista, ja sitä kiitettiin erityisesti Diamond- ja Pearl-versioihin tehdyistä parannuksista ja lisäyksistä. Arvostelijoiden joukossa olivat muun muassa IGN, Nintendo Power ja GamePro. Peliä on kuitenkin myös arvosteltu siitä, että se muistuttaa liikaa edeltäjiään.
IGN sijoitti Pokémon Platinumin kaikkien aikojen yhdeksänneksi parhaaksi Nintendo DS:lle julkaistuksi peliksi sekä nimesi sen yhdeksi vuoden 2009 parhaista roolipeleistä kyseiselle pelialustalle. Pokémon Platinum oli julkaisuaikanaan Japanin nopeimmin myynyt peli, ja siihen mennessä, kun maailmanlaajuiset myyntiluvut julkaistiin 31. maaliskuuta 2010, sitä oli myyty 7,06 miljoonaa kappaletta.
Washingtonin monumentti -syndrooma

Washingtonin monumentti -syndrooma, joka tunnetaan myös nimellä Mount Rushmore -syndrooma   tai palomiehet ensin -periaate, tarkoittaa ilmiötä, jossa virastot leikkaavat näkyvimmän tai arvostetuimman palvelun budjettileikkausten yhteydessä. Virastot poistavat suosittuja palveluita, kuten kansallispuistoja ja kirjastoja tai arvostettuja julkisia työntekijöitä, kuten opettajia ja palomiehiä. Washington-monumentti ja Mount Rushmore ovat näkyvimpia National Park Servicen ylläpitämiä muistomerkkejä.  Tällä pyritään painostamaan yleisöä ja lainsäätäjiä peruuttamaan budjettileikkaukset. Termi voi viitata myös lainsäätäjien väitteisiin, että ehdotettu budjettileikkaus estäisi "olennaisia" valtion palveluja (palomiehet, poliisi, koulutus jne.).
Suomi

Vuonna 2024 Museovirasto ilmoitti sulkevansa Seurasaaren, Hvitträskin, Louhisaaren kartanolinnan (Mannerheimin syntymäkoti) ja Langinkosken keisarillisen kalastusmajan säästöjen vuoksi. Kansanedustaja Martin Paasin mukaan tämä on esimerkki Washingtonin monumentti -syndroomasta: virasto sulkee näkyvimmät tai arvostetuimmat toimintonsa painostaakseen hallitusta perumaan säästöt. Viraston pääjohtaja oli myöntänyt Hvitträskin tuottavan enemmän lipputuloja kuin menoja, mutta arvostelun jälkeen hän sanoi, että jos yleisetkin hallinnon kulut vähennetään, menot ovat melkein yhtä suuret kuin lipputulot. Muut kolme tuottavat 300 000 euron nettosäästön, mutta lipputuloja menetetään yli 650 000 euroa.
Tiede- ja kulttuuriministeri Sari Multala päätti tämän jälkeen esittää Museovirastolle noin 2,1 miljoonan euron lisärahoitusta, mutta hänkin kyseenalaisti sen, kohdistiko virasti säästöt pienimpään haittaan. Myöhemmin hallitus päätti siirtää Museoviraston vuoden 2025 toimintamenoihin miljoona euroa.
Museovirasto otti Langinkosken majan haltuunsa vuonna 2018, kun Metsähallituksen tuplattua vuokran Langinkoskiseuralla ei ollut varaa siihen. Seura oli hoitanut majaa 1920-luvulta asti. Virasto korvasi järjestötoiminnan tuomalla monia kuukausipalkkaisia työntekijöitä entisen oppaan mukaan ”rahaa on” -tyylillä.
Historia

Termiä käytettiin ensimmäisen kerran sen jälkeen, kun George Hartzog, National Park Servicen seitsemäs johtaja, sulki suositut kansallispuistot, kuten Washington-monumentin ja Grand Canyonin kansallispuiston kahdeksi päiväksi viikossa vuonna 1969. Vastauksena valituksiin kongressi lopulta palautti rahoituksen. Vuonna 1972 Nixonin hallinto erotti Hartzogin. Usein esitetään virheellisesti, että nuo sulut olisivat myötävaikuttaneet tähän.
Aiheesta muualla

Washington Monument strategy Political Dictionary. Viitattu September 22, 2020.
Hartzog Jr., George B (1988). Battling for the National Parks. New York: Mt. Kisco. ISBN 9780918825704
Survivor (Survivorin albumi)

| Survivor Survivor |
| --- | --- | --- |

Studioalbumin tiedot
 Äänitetty : 1979
 Julkaistu: 1979
 Tuottaja(t): Jim Peterik
 Tyylilaji: rock
 Kesto: 40.10
 Levy-yhtiö: Elektra Records
Survivorin muut julkaisut
|   | Survivor 1979 | Premonition 1981 |
Survivor on samannimisen yhtyeen debyyttialbumi vuodelta 1979. Se on yhtyeen ainoa albumi, jolla soittavat sekä alkuperäinen rumpali Gary Smith että basisti Dennis Keith Johnson. Äänityssessioita valvoi A&R-johtaja John Kalodner, eikä prosessi sujunut ilman vaikeuksia. Ensin Ron Nevison korvasi Barry Mrazin tuottajana, ja lopulta projekti vietiin Vancouveriin Bruce Fairbairnin luo, jotta saatiin miksaus, joka tyydytti Kalodneria.
Kappaleet

Somewhere In America – 5.11
Can’t Getcha Offa My Mind – 2.58
Let It Be Now – 3.38
As Soon As Love Finds Me – 2.50
Youngblood – 3.30
Love Has Got Me – 3.36
Whole Town’s Talkin’ – 3.29
20/20 – 3.22
Freelance – 3.36
Nothing Can Shake Me (From Your Love) – 4.07
Whatever It Takes – 3.46
Rebel Girl
PDP-11

| PDP-11 |
| --- | --- |
 PDP-11/40 Wienin teknisessä museossa
Valmistaja:  Digital Equipment Corporation
Tyyppi:  minitietokone
Julkaistu:  1970
PDP-11:n piirilevyjä.
PDP-11-sarjan (lyhenne sanoista Programmed Data Processor) tietokoneet olivat Digital Equipment Corporationin (DEC) menestyneimpiä minitietokoneita. Sarjan tuotanto alkoi vuonna 1970 ja jatkui aina 1990-luvulle asti.
PDP-11:tä on kutsuttu kaikkien aikojen eniten vaikuttaneeksi minitietokoneeksi.
Tekninen kuvaus

Alkuperäinen PDP-11/20-mallin suoritin (KA11) toteutettiin TTL-logiikalla. Vuoteen 1972 mennessä markkinoille oli tullut yhdelle mikropiirille mahtuva 4-bittinen ALU-piiri 74181, jota käytettiin KD11-A:ssa. Myöhemmin KB11-A suoritin käytti nopeampaa 74S181-piiriä.
PDP-11:n suoritinarkkitehtuurissa on kahdeksan 16-bittistä rekisteriä, joista kuusi on yleiskäyttöistä, yksi on pino-osoitin ja yksi on ohjelmalaskuri. Rekisterit voivat viitata toisiin rekistereihin, muistiin tai sisältää suoraan data-arvoja. Jokaisella rekisterillä voitiin suorittaa logiikka-, matematiikka- tai testioperaatioita 16-bittisellä sanalla, 8-bittisellä tavulla tai muistihaulla (luku ja kirjoitus). Myöhemmät mallit lisäsivät liukulukutuen.
Osoiteavaruuden koko on 65 kilotavua. Suurimmissa malleissa on erikseen käsky- ja data-avaruus, mutta tätä ominaisuutta eivät DEC:n käyttöjärjestelmät hyödyntäneet. Käytännössä kaikissa PDP-11-malleissa fyysinen keskusmuisti on paljon osoiteavaruutta suurempi.
Alkuperäinen UNIX-käyttöjärjestelmä ja C-ohjelmointikieli kehitettiin aivan alkuvaiheita lukuun ottamatta PDP-11:llä. Ensimmäinen versio Unixista kehitettiin PDP-7:lle assemblyllä. Uusin PDP-11:llä toimiva UNIX-versio on 2.11BSD. DEC:n omia käyttöjärjestelmiä olivat RT-11, RSTS, RSX11 ja DOS.
PDP-11-arkkitehtuurista saadut vaikutteet näkyvät paitsi sen seuraajassa VAXissa, myös esimerkiksi Motorola 68000 -sarjan mikroprosessoreissa.lähde?
PDP-11:t olivat ensimmäisiä laajasti kloonattuja länsikoneita Neuvostoliitossa ja muissa itäblokin maissa. PDP-11-arkkitehtuurin suosio jatkui näissä maissa pitempään kuin länsimaissa, ja esimerkiksi Neuvostoliitossa valmistettiin PDP-11-pohjaisiin mikrosuorittimiin perustuvia kotitietokoneita, ohjelmoitavia laskimia ja satelliitteja.
LSI-11

LSI-11 oli DEC:n ensimmäinen mikroprosessori, joka oli kehitetty yhdessä Western Digitalin kanssa.
LSI-11 koostui kolmesta mikropiiristä: ROM-piiristä, kontrollipiiristä ja datapiiristä. LSI-11 toteutti PDP-11:n arkkitehtuurin mutta oli hitain PDP-11, jota valmistettiin.
Emulaatio

SIMH-emulaattori tukee PDP-11:stä.
Aiheesta muualla

Kuvia tai muita tiedostoja aiheesta PDP-11 Wikimedia Commonsissa
PDP-11 -FAQ (Arkistoitu – Internet Archive) (englanniksi)
Yet Another PDP-11 Page (Arkistoitu – Internet Archive) (englanniksi)
Dokumentaatiota bitsavers.org-palvelussa (englanniksi)
Alt.sys.pdp11 -uutisryhmä (englanniksi)
Ukrainan vallankumouksellinen kapinallisarmeija

Eräs kapinallisarmeijan käyttämä lippu.
Ukrainan vallankumouksellinen kapinallisarmeija (ukr. Революційна Повстанська Армія України, Revoljutsijna Povstanska Armija Ukrajiny, ven. Революционная Повстанческая Армия Украины, Revoljutsionnaja Povstantšeskaja Armija Ukrainy, tunnettu myös nimillä Mahnolaiset ja Musta armeija) oli Venäjän sisällissodan ja Ukrainan itsenäisyyssodan aikana vuosina 1918–1921 toiminut anarkistinen armeija. Sen johtohahmona pidetään tunnettua ukrainalaista anarkistia Nestor Mahnoa. Armeija koostui pääosin Ukrainan ja Krimin alueiden talonpojista sekä työläisistä.
Simon Karetnik (vas.), Nestor Mahno sekä Fedir Štšus.
Yleistä

Ukrainan vallankumouksellisen kapinallisarmeijan edeltäjä oli lokakuun vallankumouksen jälkeen vuonna 1917 muodostettu Musta kaarti, jonka yksiköt sulautuivat kapinallisarmeijaan kevääseen 1919 mennessä. Armeijan tavoitteena oli luoda anarkistinen valtioton yhteiskunta Ukrainan ns. Mahnovštšynaan, jota armeija hallitsi. Se suojeli myös territorion alueelle muodostettuja anarkososialistisia kommuuneja.
Kokoonpano ja organisaatio

Kapinallisarmeija koostui muiden tuon ajan armeijoiden tavoin jalka- ja ratsuväestä sekä tykistöstä. Kapinallisarmeijan ratsuväkeä pidetään parhaana Venäjän sisällissotaan osallistuneena ratsuväen osastona. Armeijan vahvuus vaihteli sodan eri vaiheissa noin 15 000 ja 110 000 miehen välillä. Suurimmillaan lukumäärä oli vuoden 1919 lopulla, kun kapinallisarmeijaan liittyi valtaosa 40 000 puna-armeijan sotilaasta, jotka jäivät Krimille bolševikkien pääjoukkojen vetäytyessä Ukrainasta.
Ensimmäisen maailmansodan loppuvaiheessa anarkistien sissiryhmät ottivat haltuunsa suuret määrät aseistusta sekä muuta sotamateriaalia Ukrainasta vetäytyviltä Itävalta-Unkarin ja Saksan keisarikunnan joukoilta. Armeijan ongelmaksi tuli myöhemmin aseiden ja ammusten puute, koska se ei hallinnut niitä valmistavia tuotantolaitoksia. Näin ollen kapinallisarmeija sai täydennystä ainoastaan vihollisjoukoilta jääneestä materiaalista.
Kapinallisarmeija oli organisoitu anarkistisen ihanteen mukaisesti ilman perinteistä komentoketjua tai upseeristoa. Päätökset tehtiin demokraattisesti erityisissä sotilasneuvostoissa sekä suuremmissa yleiskokouksissa. Upseereiden sijaan oli johtohenkilöitä, jotka valittiin äänestyksillä ja heitä myös vaihdettiin säännöllisesti. Myöskään perinteistä sotilaskuria ei ollut.
Tunnukset

Mustan armeijan tunnuslauseita olivat ”Vapaus tai kuolema!” sekä ”Maa talonpojille, tehtaat työläisille!”. Ne oli yleensä kirjailtu suuriin mustiin lippuihin, jotka antoivat armeijalle yhden sen lempinimistä. Kapinallisarmeijaan on sittemmin liitetty seuraavanlainen lippu: mustalla pohjalla pääkallo ja sääriluut sekä teksti ”Kuolema kaikille, jotka seisovat työväenluokan vapauden tiellä”. Tämä lippu kuului kuitenkin Mahnosta laajalti riippumattomalle Svyryd Kotsurille.
Sotatoimet

Kapinallisarmeija taisteli aluksi yhdessä bolševikkien kanssa Venäjän valkoista armeijaa vastaan ja onnistui kukistamaan kenraali Anton Denikinin johtamat Etelä-Venäjän armeijan joukot marraskuussa 1919. Jotkut historioitsijat ovat arvelleet, että ilman anarkistien voittoa Umanin kaupungin lähistöllä käydyssä Peregonovkan taistelussa syyskuussa 1919 valkoisten joukot olisivat edenneet Moskovaan saakka ja kukistaneet bolševikkihallinnon.
Denikinin joukoista saadun voiton jälkeen bolševikit kieltäytyivät tekemästä yhteistyötä Mahnon anarkistijoukkojen kanssa ja lähettivät kaksi Tšekan agenttia yrittämään hänen murhaansa kesäkuussa 1920. Samana vuonna puna-armeijan komissaari Lev Trotski aloitti terrorin ja määräsi tuhansia Mahnoa tukevia talonpoikia teloitettavaksi. Trotski veti puna-armeijan osastot pois eteläiseltä rintamalta, jolloin Krimillä olleet tsaarille uskolliset kasakat etenivät vapaasti Ukrainan eteläosiin. Trotski tarjosi mahnolaisille yhteistyötä uudelleen syksyllä 1920. Mahno allekirjoitti lokakuussa sopimuksen, joka sisälsi muun muassa Neuvosto-Venäjällä vangittujen anarkistien armahduksen.
Kapinallisarmeija kukisti kasakat ja kenraali Pjotr Wrangelin komentamat Etelä-Venäjän armeijan rippeet marraskuuhun 1920 mennessä. Samaan aikaan Mahnon lähimpiä miehiä osallistui neuvotteluihin Trotskin tarjoamasta uudesta liittosopimuksesta, koska bolševikit eivät olleet noudattaneet ja ratifioineet edellistä sopimusta. Anarkistien delegaatiot vangittiin ja teloitettiin. Kapinallisarmeija jatkoi taistelua bolševikkeja vastaan elokuuhun 1921 saakka, jonka jälkeen Mahno sekä osa anarkisteista pakeni rajan ylitse Romaniaan.
Mahnovštšyna Ukrainassa.
Svyryd Kotsurin lippu.
Zappa in New York

| Zappa in New York Frank Zappa |
| --- | --- | --- |

Livealbumin tiedot
 Äänitetty : 26. joulukuuta - 29. joulukuuta 1976
 Julkaistu: Maaliskuu 1978
 Tuottaja(t): Frank Zappa
 Tyylilaji: Fuusiojazz, Huumorirock, Hard rock, Progressiivinen rock
 Kesto: 59.05
 Levy-yhtiö: DiscReet Records, Rykodisc
Frank Zappa muut julkaisut
| Zoot Allures 1976 | Zappa In New York 1978 | Studio Tan 1978 |
Zappa In New York on Frank Zappan livealbumi. Se nauhoitettiin New Yorkin Palladiumissa joulun väliviikolla 1976, ja julkaistiin 1978.
Albumi sisältää pääosin Zappan uutta materiaalia, puhallinsektion suuresta kokoonpanosta johtuen jazzahtavampaa kuin usealla aikaisemmalla levyllä. Levy oli tarkoitus julkaista osana neljän levyn Läther-projektia (joka julkaistiin 'alkuperäisessä' asussaan vasta vuonna 1996), mutta erimielisyydet Zappan tuolloisen levy-yhtiön Warner Brothersin kanssa estivät tämän. Zappa katkaisikin levyn jälkeen sopimuksensa ko. yhtiön kanssa, vaikka joutui vielä julkaisemaan kolme levyä (Lätherin loppusisältö pilkottuna kolmelle albumille) Warnerilla. Alkuperäiseltä levyltä myös puuttuu raita Punky's Whips, jota Warner ei suostunut julkaisemaan. Useita muitakin  eroavaisuuksia on alkuperäisen julkaisun ja sen välillä, mitä Zappa olisi halunnut.
Levyn sisältö > Alkuperäinen julkaisu > Sivu 1

"Titties & Beer" – 5:39
"I Promise Not to Come in Your Mouth" – 2:50
"Big Leg Emma" – 2:17
Levyn sisältö > Alkuperäinen julkaisu > Sivu 2

"Sofa" – 3:15
"Manx Needs Women" – 1:40
"The Black Page|The Black Page Drum Solo/Black Page #1" – 4:06
"The Black Page|Black Page #2" – 5:31
Levyn sisältö > Alkuperäinen julkaisu > Sivu 3

"Honey, Don't You Want a Man Like Me?" – 4:15
"The Legend of The Illinois Enema Bandit" – 12:31
Levyn sisältö > Alkuperäinen julkaisu > Sivu 4

"The Purple Lagoon" – 16:57
Levyn sisältö > Uusintajulkaisu > Levy 1

"Titties & Beer" – 7:36
"Cruisin' for Burgers" – 9:12
"I Promise Not to Come in Your Mouth" – 3:32
"Punky's Whips" – 10:51
"Honey, Don't You Want a Man Like Me?" – 4:12
"The Illinois Enema Bandit" – 12:41
Levyn sisältö > Uusintajulkaisu > Levy 2

"I'm the Slime" – 4:24
"Pound for a Brown" – 3:41
"Manx Needs Women" – 1:51
"The Black Page|The Black Page Drum Solo/Black Page #1" – 3:50
"Big Leg Emma" – 2:17
"Sofa" – 2:56
"The Black Page|Black Page #2" – 5:36
"The Torture Never Stops" – 12:35
"The Purple Lagoon/Approximate" – 16:40
Arvostelut

All Music Guide:
Levyllä esiintyvät muusikot

Frank Zappa – kitara, laulu
Ray White – rytmikitara, laulu
Eddie Jobson – kosketinsoittimet, viulu, laulu
Patrick O'Hearn – basso, laulu
Terry Bozzio – rummut, laulu
Ruth Underwood – lyömäsoittimet, syntetisaattori
Dave Samuels – patarummut
Randy Brecker – trumpetti
Mike Brecker – saksofoni, huilu
Lou Marini – saksofoni, huilu
Ronnie Cuber – saksofoni, klarinetti
Tom Malone – pasuuna, trumpetti, piccolo
| n k Frank Zappa |
| --- | --- |
Viralliset albumit:  Freak Out!  Absolutely Free  Lumpy Gravy  We’re Only in It for the Money  Cruising with Ruben & the Jets  Uncle Meat  Hot Rats  Burnt Weeny Sandwich  Weasels Ripped My Flesh  Chunga’s Revenge  Fillmore East, June 1971  200 Motels  Just Another Band From L.A.  Waka/Jawaka  The Grand Wazoo  Over-Nite Sensation  Apostrophe (')  Roxy & Elsewhere  One Size Fits All  Bongo Fury  Zoot Allures  Zappa In New York  Studio Tan  Sleep Dirt  Sheik Yerbouti  Orchestral Favorites  Joe’s Garage  Tinseltown Rebellion  Shut Up ’N’ Play Yer Guitar  You Are What You Is  Ship Arriving Too Late To Save A Drowning Witch  The Man From Utopia  Baby Snakes  London Symphony Orchestra, Vol. 1  Boulez Conducts Zappa: The Perfect Stranger  Them or Us  Thing-Fish  Francesco Zappa  Frank Zappa Meets the Mothers of Prevention  Does Humor Belong In Music?  Jazz from Hell  London Symphony Orchestra, Vol. 2  Guitar  You Can’t Do That On Stage Anymore, Vol. 1  You Can’t Do That On Stage Anymore, Vol. 2  Broadway The Hard Way  You Can’t Do That On Stage Anymore, Vol. 3  The Best Band You Never Heard In Your Life  You Can’t Do That On Stage Anymore, Vol. 4  Make A Jazz Noise Here  You Can’t Do That On Stage Anymore, Vol. 5  You Can’t Do That On Stage Anymore, Vol. 6  Playground Psychotics  Ahead of Their Time  The Yellow Shark 
Kuoleman jälkeen julkaistut albumit:  Civilization Phaze III  The Lost Episodes  Läther  Frank Zappa Plays The Music Of Frank Zappa: A Memorial Tribute  Have I Offended Someone?  Mystery Disc  Everything Is Healing Nicely  FZ:OZ  Halloween  Joe’s Corsage  QuAUDIOPHILIAc  Joe’s Domage  Joe’s XMasage  Imaginary Diseases  Trance-Fusion  The Making Of Freak Out! Project/Object  Buffalo  The Dub Room Special  Wazoo  One Shot Deal  Joe's Menage  The Lumpy Money Project/Object  Greasy Love Songs  ”Congress Shall Make No Law . . .”  Hammersmith Odeon  Feeding The Monkies At Ma Maison  Carnegie Hall)  Road Tapes, Venue #1 Vancouver 1968  Understanding America  Finer Moments  Baby Snakes: The Compleat Soundtrack  Road Tapes, Venue #2 Helsinki 1973  A Token Of His Extreme (soundtrack)  Joe’s Camouflage  Roxy by Proxy 
Kokoelma-albumit:  The **** of the Mothers  Mothermania  The Mothers of Invention  Worst of the Mothers  The Guitar World According to Frank Zappa  Strictly Commercial  Strictly Genteel  Cucamonga  Cheap Thrills  Son of Cheep Thrills  The Frank Zappa AAAFNRAA Birthday Bundle  The Frank Zappa AAAFNRAAA Birthday Bundle  The Frank Zappa AAAFNRAAAA Birthday Bundle  The Frank Zappa AAAFNRAAAAAM Birthday Bundle
Eklogiitti

Norjalaista eklogiittia
Eklogiittia
Eklogiitti on harvinainen metamorfinen kivilaji, joka sisältää rakeista punaista granaattia ja vaaleanvihreää augiittia. Eklogiitti muodostuu suuremmissa paineissa kuin mikä on ominaista maankuorelle.
Geologisen tutkimuslaitoksen (GTK) julkaisema Retkeilijän kiviopas suosittelee timanteista kiinnostuneille luonnonharrastajille kimberliittisten kivilajien (ja siis eklogiitin) tunnistamisen harjoittelua. Näissä saattaa olla Suomessakin timantteja pieninä oktaedreinä ja näistä syöpyneinä pyöreämpinä rakeina. Kaavin ja Kuopion alueen 
kimberliiteissä on enimmillään noin 0,01 g timantteja tonnissa kiveä. Timanttien tunnistaminen löydöksestä on kuitenkin hyvin hankalaa ja vaatii käytännössä laboratoriomäärityksen.
Aiheesta muualla

Kuvia tai muita tiedostoja aiheesta Eklogiitti Wikimedia Commonsissa
Don L. Anderson: The layered mantle revisited. An eclogite reservoir (mantleplumes.org) (englanniksi)
Robert P. Rapp, Nobumichi Shimizu & Marc D. Norman: Growth of early continental crust by partial melting of eclogite (Letters to Nature, 2003) (englanniksi)
Vinamilk

| Vinamilk |
| --- | --- |

Yritysmuoto:  pörssiyhtiö
Perustettu:  1976
Kotipaikka:  Hồ Chí Minhin kaupunki, Vietnam
Toimiala:  maitotuote
Kotisivu:  vinamilk.com.vn
Infobox OKVirheellinen NIMI-arvo: 
Vinamilk on vietnamilainen meijeriyhtiö, joka sijaitsee Hồ Chí Minhin kaupungissa. Se perustettiin vuonna 1976.
Tuotemerkit

Vinamilk
Dielac
Susu
Vfresh
Ông Thọ
Probi
Aiheesta muualla

Viralliset sivut (englanniksi)